NÖVÉNYTANI KÖZLEMÉNYEK 



A KIR. M. TERMÉSZETTUDOMÁNYI TÁRSULAT 

 NÖVÉNYTANI SZAKOSZTÁLYÁNAK FOLYÓIRATA 



III. KÖTET. 1904. 1 — 2. FÜZET. 



Elnöki megnyitó, 

 szakosztályunk századik ülése alkalmából.* 



Tisztelt szakosztál}' I A századik ülés, melyet ma tartunk, jelentőség- 

 teljes mozzanat szakosztályunk életében, mert világos jele annak, hogy leküzdve 

 a kezdet nehézségeit, megvetettük további boldogulásunk alapját. Örven- 

 detes való ez, mely bennünket ezentúl is buzgó munkálkodásra fog ser- 

 kenteni. 



A mai ülésre is csak a rendes munka folytatása czéljából gyűltünk 

 össze ; de ha mégis ünnepi hangulat fog el, úgy ezt már a megjelentek 

 szokatlan nagy száma is okozza. Szakosztályunk tagjain kívül szíves meg- 

 jelenésökkel megtiszteltek bennünket a Társulatunk vezető férfiai, valamint a 

 testvér-szakosztályok képviselői. Fogadják érte mindannyian meleg köszönetemet 

 és szívélyes üdvözletemet ! Megjelenésök bizonyítéka annak, hogy érdeklődéssel 

 kísérik munkálkodásunkat és bizonyára velünk együtt örülnek annak, hogy eddigi 

 törekvéseinkben olyan sikert tudunk felmutatni, mely további haladásunkat 

 biztosítja. 



A mai ülésen szakosztályunk jelenét méltatandó, helyén valónak tartom, 

 egyrészt visszapillantani a múltba, vagyis arra az útra, a melyet megtettünk, 

 a míg idáig eljutottunk ; — másrészt pedig foglalkozni a jövővel, hogy a helyes 

 czél kitűzésével további működésünket tartalmasabbá és hasznosabbá tehessük. 



A múltat illetőleg azonban engedjék meg, hogy ne szorítkozzam egyedül 

 a szakosztályunk alapítása óta lefolyt időszakra, hanem hogy kitérhessek a 

 növénytan ügyének nálunk az utolsó emberöltőben történt általános kifejlő- 

 désérc és haladására is. A magam tapasztalataiból merítve, abból az időpontból 

 indulok ki, a mikor ide kerültem hazánk fővárosába, 1869-ben. — Ebben az 

 időben az állapotok a növénytan terén még nagyon szerények voltak. Az 

 egyetemen akkor Jurányi Lajos, első felejthetetlen elnökünk, mint fiatal 

 tanár működött ; de akkoriban sem intézete, sem fölszerelése, sem pedig segédje nem 

 volt. Ez utóbbi körülmény volt az oka annak, hogy első időben itt nem talál- 

 hattam törekvéseimnek és ismereteimnek megfelelő alkalmazást. De ez álla- 

 potban csakhamar örvendetes változás állott be, a mennyiben 1872-ben a 

 kolozsvári Egyetem alapításával és a kir. József-Műegyetemen külön növény- 



* Felolvasta Klein Gyula elnök, a növénytani szakosztálynak 1904. évi 

 fcbruárius 10-iki (100-adik) ülésén. 



Xíívcnvtaiii Közlemények. 1904. III. I«'itüt, 1—2. füzet. 1 



